text: Røver var kun på fri fod i få minutter
  10 september 2013 kl. 12.35
  Fakta i Grindsted var ved middagstid udsat for et røveri-forsøg. Politiet anholdt kort efter røveren.
  En 23-årig mand truede ved middagstid en kvindelig kassemedarbejder i en Fakta-butik i Grindsted med en kniv, og forlangte at få udleveret penge.
  Da han fandt ud af, at der ikke var ret mange penge i kassen, tvang han kvinden med ud bagi, skriver vafo.dk.
  Her dukkede en anden ansat op, hvorefter manden stak af i en bil.
  Vidner havde imidlertid noteret registreringsnummeret, så politiet kunne kort efter anholde manden.
  